เก็บเงินค่าข้ามคลอง
เป็นประเด็นที่แชร์กันผ่านสังคมออนไลน์อย่างคึกคัก เมื่อมีคลิปที่โพสต์ว่า &#8220;บีทีเอสเก็บเงินเดินข้ามคลองครั้งละ 10 บาท&#8221; โดยเป็นเหตุจากผู้ใช้บริการต้องใช้สถานีวุฒากาศ เพื่อข้ามฟากระหว่างถนนกัลปพฤกษ์และเทอดไท แต่ไม่พอใจทีี่ต้องเสียค่าบริการ เรื่องราวดังกล่าวจริงหรือไม่
13 มี.ค. 2558

เป็นประเด็นที่แชร์กันผ่านสังคมออนไลน์อย่างคึกคัก เมื่อมีคลิปที่โพสต์ว่า “บีทีเอสเก็บเงินเดินข้ามคลองครั้งละ 10 บาท” โดยเป็นเหตุจากผู้ใช้บริการต้องใช้สถานีวุฒากาศ เพื่อข้ามฟากระหว่างถนนกัลปพฤกษ์และเทอดไท แต่ไม่พอใจทีี่ต้องเสียค่าบริการ เรื่องราวดังกล่าวจริงหรือไม่
ได้รับคำตอบจาก สุรพงษ์ เลาหะอัญญา กรรมการและผู้อำนวยการใหญ่ บริษัท ระบบขนส่งมวลชนกรุงเทพ ผู้ให้บริการรถไฟฟ้าบีทีเอส ชี้แจงว่า รถไฟฟ้าบีทีเอสให้บริการด้วยระบบปิด ใครจะเข้าออกผ่านระบบนี้ต้องใช้ตั๋วโดยสารเพื่อเข้าและออก (เสียค่าบริการ 10 บาท) โดยบริเวณใต้สถานีวุฒากาศมีคลองคั่นระหว่างสองถนน ก่อนหน้านี้เคยมีการสร้างสะพานชั่วคราวให้ข้ามระหว่างการก่อสร้างสถานี แต่หลังจากก่อสร้างสถานีเสร็จจึงรื้อสะพานชั่วคราวออกไป
อย่างไรก็ตาม ขณะนี้ได้มีการเจรจากับทาง กทม.ว่าจะแก้ไขปัญหาดังกล่าวอย่างไรให้ผู้สัญจรสามารถข้ามฟากทั้งสองถนนได้โดยไม่ต้องเข้าระบบบีทีเอสเช่น สร้างสะพานข้ามให้ใหม่